Oversikt over sentrale arkivserier om navnesaker
Kirke- og undervisningsdepartementet
På 1800-tallet og fram til 1917 har navnesaker blitt behandlet i Kirke- og
undervisningsdepartementet:
1819–1850: Kirke- og undervisningsdepartementet, Sekretariatet
1851–1866: Kirke- og undervisningsdepartementet, Kontoret for kirke og
geistlighet
1831–1917: Kirke- og undervisningsdepartementet, Kontoret for fattigvesenet
og offentlige stiftelser F
https://arkivportalen.no/entity/no-a1450-01000000007034
For å finne en navnesak, må du først lete i journalregistrene og journalene.
Journalregistrene er ordnet alfabetisk på avsender, som kan være stiftet
(bispedømmet), amtet/fylket eller privatpersonen/søkeren. Hvis du vet hvor
personen som ønsket å bytte navn, bodde, kan du lete i journalregisteret på for
eksempel det amtet som sendte inn søknaden og finne journalnummeret på
saken der.
I journalene er alle innkomne brev registrert med et journalnummer,
opplysning om når svar er sendt, og hvem som fikk svaret. Hvis det kom inn nye
brev i samme sak, vil du se i journalen at det står et nytt journalnummer. Da må
du bla deg videre, helt til du kommer til det siste journalnummeret i saken.
Som regel ligger navnesaken (dokumentene) i sakarkivet under det siste
journalnummeret.
Hvis man ikke finner referanse til navnesaken i journalregistrene eller
journalene, kan man lete i referatprotokollene. Det er protokoller som
inneholder innstillingen (foredragene) fra departementet til Kongen i statsråd.
Innstillingen vil inneholde opplysninger om navnesaken. Saken vil så bli avgjort
ved kongelig resolusjon, som er en beslutning fattet av Kongen i statsråd.
Justisdepartementet
Etter 1916 har navnesaker blitt behandlet av Justisdepartementet:
1917–1920: Justisdepartementet, 2. sivilkontor C
https://arkivportalen.no/entity/no-a1450-01000001356902
1920–1934: Justisdepartementet, 3. sivilkontor G
https://arkivportalen.no/entity/no-a1450-01000000005950
1934–1937: Justisdepartementet, 2. sivilkontor C
https://arkivportalen.no/entity/no-a1450-01000001356902
1937–1960: Justisdepartementet, 3. sivilkontor G
https://arkivportalen.no/entity/no-a1450-01000000005950
1960–1980: Justisdepartementet, Den administrative avdeling, N-kontoret
I arkivet etter Den administrative avdeling i Justisdepartementet er det et
alfabetisk register med kartotekkort over fornavns- og slektsnavnsbevillinger
for årene 1851–1994. Registerkortene inneholder journalnummeret på
navnesaken og navnet det er gitt bevilling til (nytt navn). Kortene er lagt opp
slik at alle sakene som gjelder samme navn, vanligvis ligger samlet på siste sak.
Saker som inneholder taushetsbelagte opplysninger, eksempelvis navneendring
i forbindelse med adopsjon, er registrert side om side med saker som er fritt
tilgjengelig. På grunn av dette kan ikke registeret lånes ut på lesesalen. Du kan
kontakte oss for å få opplysninger.
